b'\n_START_ARTICLE_\nVerslo analitika\n_START_PARAGRAPH_\nVerslo analiz\xc4\x97s sistema, vadovyb\xc4\x97s informavimo sistema, verslo informacijos valdymas, re\xc4\x8diau intelektualios verslo aplikacijos (Business-Intelligence, angl. \xe2\x80\x9ebusiness intelligence\xe2\x80\x9c = verslo i\xc5\xa1tyrimai, verslo \xc5\xbevalgyba sntr. BI) \xe2\x80\x93 XX a. paskutiniame de\xc5\xa1. vad. sistemos ir visi procesai, skirti sisteminei \xc4\xafmon\xc4\x97je ir jos verslo aplinkoje esan\xc4\x8di\xc5\xb3 veiksni\xc5\xb3, objekt\xc5\xb3 analizei (intelligence)._NEWLINE_Tikslas \xe2\x80\x93 gauti \xc5\xbeinias, svarbias \xc4\xafmon\xc4\x97s strategijai, operaciniams, taktiniams veiksmams, strateginiams sprendimams. Ataskaitos gali b\xc5\xabti gaunamos automatizuotai pagal tam tikr\xc4\x85 period\xc4\x85 arba naudojant ad hoc u\xc5\xbeklausas. Ataskait\xc5\xb3 tipai yra \xc4\xafvair\xc5\xabs ir priklauso nuo naudojamos programin\xc4\x97s \xc4\xafrangos galimybi\xc5\xb3._NEWLINE_Business intelligence galimyb\xc4\x97s gali b\xc5\xabti \xc4\xafdiegtos ir \xc4\xafprastoje verslo valdymo sistemoje, ta\xc4\x8diau da\xc5\xbeniau parenkamos duomen\xc5\xb3 sand\xc4\x97li\xc5\xb3 platformos._NEWLINE_Tai taip pat yra technologij\xc5\xb3 ir \xc4\xafg\xc5\xabd\xc5\xbei\xc5\xb3 visuma, padedanti priimti verslo (valdymo) sprendimus. \xc5\xa0is IT verslo segmentas yra verslo analiz\xc4\x97s \xc4\xafrankis ir priklauso IT produkt\xc5\xb3 grupei: nuo paprast\xc5\xb3 MS SQL OLAP kub\xc5\xb3 iki toki\xc5\xb3 sistem\xc5\xb3, kaip "Tableau", "QlikView", \xe2\x80\x9cWebFOCUS\xe2\x80\x9d, \xe2\x80\x9cBusiness Objects\xe2\x80\x9d, \xe2\x80\x9eCognos\xe2\x80\x9c, \xe2\x80\x9eCorporate Planner\xe2\x80\x9c, \xe2\x80\x9eMicrostrategy\xe2\x80\x9c, Siebel, Oracle, Hyperion.'